CELEX: 32020R1542
Language: sk
Date: 2020-10-21 00:00:00
Title: Nariadenie Európskeho parlamentu a Rady (EÚ) 2020/1542 z 21. októbra 2020, ktorým sa mení nariadenie (EÚ) č. 1303/2013, pokiaľ ide o úpravu ročných zálohových platieb na roky 2021 až 2023

26.10.2020   
               
               
                  SK
               
               
                  Úradný vestník Európskej únie
               
               
                  L 356/1
               
            
         NARIADENIE EURÓPSKEHO PARLAMENTU A RADY (EÚ) 2020/1542
         z 21. októbra 2020,
         ktorým sa mení nariadenie (EÚ) č. 1303/2013, pokiaľ ide o úpravu ročných zálohových platieb na roky 2021 až 2023
         EURÓPSKY PARLAMENT A RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 177,
         so zreteľom na návrh Európskej komisie,
         po postúpení návrhu legislatívneho aktu národným parlamentom,
         so zreteľom na stanovisko Európskeho hospodárskeho a sociálneho výboru (1),
         po porade s Výborom regiónov,
         konajúc v súlade s riadnym legislatívnym postupom (2),
         keďže:
         
                     (1)
                  
                  
                     V nariadení Európskeho parlamentu a Rady (EÚ) č. 1303/2013 (3) sa stanovujú spoločné a všeobecné ustanovenia uplatniteľné na európske štrukturálne a investičné fondy.
                  
               
                     (2)
                  
                  
                     Z dôkazov vyplýva, že ročné zálohové platby sú stanovené na príliš vysokej úrovni v porovnaní s požiadavkami na finančné riadenie, ktoré vyplývajú z implementácie operačných programov; týka sa to najmä rozpočtových rokov 2021 až 2023.
                  
               
                     (3)
                  
                  
                     S cieľom zmierniť tlak na platobné rozpočtové prostriedky v rozpočte Únie na rozpočtové roky 2021 až 2023 a zvýšiť predvídateľnosť platobných požiadaviek, a tým prispieť k transparentnejšiemu rozpočtovému plánovaniu a disciplinovanejšiemu platobnému profilu, by sa mala miera ročných zálohových platieb pre tieto roky znížiť.
                  
               
                     (4)
                  
                  
                     Nariadenie (EÚ) č. 1303/2013 by sa preto malo zodpovedajúcim spôsobom zmeniť,
                  
               PRIJALI TOTO NARIADENIE:
         
            Článok 1
            Článok 134 ods. 2 nariadenia (EÚ) č. 1303/2013 sa mení takto:
            
                        a)
                     
                     
                        piata zarážka sa nahrádza takto:
                        
                                    „—
                                 
                                 
                                    2020: 3 %“;
                                 
                              
                  
                        b)
                     
                     
                        dopĺňa sa táto zarážka:
                        
                                    „—
                                 
                                 
                                    2021 až 2023: 2 %.“.
                                 
                              
                  
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. októbra 2020
            
               
                  Za Európsky parlament
               
               
                  predseda
               
               D. M. SASSOLI
            
            
               
                  Za Radu
               
               
                  predseda
               
               M. ROTH
            
         
         
            (1)  Ú. v. EÚ C 159, 10.5.2019, s. 45.
         
            (2)  Pozícia Európskeho parlamentu zo 4. apríla 2019 (zatiaľ neuverejnená v úradnom vestníku) a rozhodnutie Rady zo 7. októbra 2020.
         
            (3)  Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (Ú. v. EÚ L 347, 20.12.2013, s. 320).